নিজকে কিয় 'নাৰী' বুলি নাভাবে বলিউদৰ অভিনেত্ৰী কংকনা সেন শৰ্মাই? । Asom Live 24\nনিজকে কিয় 'নাৰী' বুলি নাভাবে বলিউদৰ অভিনেত্ৰী কংকনা সেন শৰ্মাই?\nকেৱল অভিনয় প্ৰতিভাৰেই নহয়, এক সুকীয়া ব্যক্তিত্বৰে বলিউদত প্ৰতিষ্ঠা লাভ কৰা অভিনেত্ৰী কংকনা সেন শৰ্মাই নিজকে নাৰী বুলি নাভাবে। এই কথা খোদ নিজেই প্ৰকাশ কৰিছে অভিনেত্ৰীগৰাকীয়ে।\nহাৰ্পাৰছ বাজাৰ ইণ্ডিয়াক দিয়া এক সাক্ষাৎকাৰত অভিনেত্ৰীগৰাকীয়ে কয় যে তেওঁ নিজকে নাৰী বুলি স্বীকাৰ নকৰাই নহয়, নাৰী আৰু পুৰুষৰ স্পষ্ট লৈংগিক বিভাজন নথকা উভয় লিংগৰ লক্ষণযুক্ত মানুহ বুলিহে ভাবে। আনকি লিংগ ভিত্তিক সমাজ গঠনকো বিশ্বাস নকৰে বুলি প্ৰকাশ কৰিছে অভিনেত্ৰী কংকনাই।\nএণ্ড্ৰ'গিনাছৰ লক্ষণ থকা বুলি ব্যক্ত কৰি অভিনেত্ৰী কংকনাই কয় যে লৈংগিকভাৱে তেওঁ পুৰুষ আৰু নাৰী দুয়োটাই হয়।\nলগতে পঢ়ক মাধুৰী দীক্ষিতৰ ফ্লেটৰ ভাৰা কিমান জানেনে? জানিলে আপোনাৰ চকু কপালত উঠিব!\n"মই নিজকে নাৰী হিচাপে নাচাওঁ। নিজকে মই সম্পূৰ্ণ লিংগহীন হিচাপেহে চাওঁ। মোৰ লগত লৈংগিক অৱধাৰণা খাপ নাখায়। আনকি ছবিত অত্যধিক নাৰীসুলভ চৰিত্ৰত অভিনয় কৰিলে ই কেনেকৈ সম্ভৱ সেই বিষয়েও ভাবো।" কংকনাই এইদৰে কয়।\n"মোৰ মাজত পুৰুষ আৰু নাৰী বুলি নহয়... মই নিজকে সদায় অলপ এণ্ড্ৰ'গিনাছৰ দৰে অনুভৱ কৰি আহিছো।" অভিনেত্ৰী কংকনা সেন শৰ্মাই লগতে কয়।\nলগতে পঢ়ক প্ৰেমিকৰ আগত পদা নিষিদ্ধ! পাদিব নোৱাৰি চিকিৎসালয়ত ভৰ্তি হ'ল জনপ্ৰিয় গায়িকা প্ৰেমিকা\nতেওঁৰ লগতে কয় যে পিতৃ-মাতৃয়ে তেওঁক এক অগতানুগতিক আৰু প্ৰগতিশীল জীৱন যাপনৰ বাবে প্ৰস্তুত কৰাত কংকনাই সৰুৰে পৰা নাৰী পুৰুষৰ স্পষ্ট বিভাজন থকা সমাজত স্বাচ্ছন্দ্যবোধ কৰা নাছিল।\nপ্ৰাক্তন স্বামী ৰণবীৰ শ্বুৰীৰ তেওঁৰ পুত্ৰ হাৰণ শ্বৰীক কংকনাই মুক্তচিন্তা কৰিবলৈ শিক্ষা দিয়া বুলিও প্ৰকাশ কৰিছে।\nউল্লেখ্য কংকনা সেন শৰ্মাক শেষবাৰৰ বাবে মাতৃ অপৰ্ণা সেনে পৰিচালনা কৰা দ্য ৰেপিষ্টত দেখা গৈছিল। যোৱা বছৰৰ অক্টোবৰত মুক্তি লাভ কৰা ছবিখনত অৰ্জুণ ৰামপাল আৰু তম্মী ধানানিয়াই অভিনয় কৰিছিল। শেহতীয়াকৈ কংকনাক মনোজ বাজপেয়ীৰ সৈতে অভিনয় কৰা ৱেব চিৰিজ চ'পত দেখা যাব।\nTags: Androgynyasom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamKonkona Sen SharmaRanvir Shorey\n'ক্ষমা কৰক, মোৰ ভুল হ'ল', এক কিশোৰক মৰিয়াই মৰিয়াই হত্যা তিনি যুৱকৰ\nৰূপহী মহাবিদ্যালয়ত হঠাৎ কিয় এই পৰিৱেশ?
